Foto: REUTERS BMT bosh kotibi Antoniu Guterresh tashkilot sobiq bosh kotibi Kofi Annanning vafoti munosabati bilan hamdardlik bildirdi. Uning bayonoti BMT saytida e’lon qilingan. Guterreshning so‘zlariga ko‘ra, Annanning vafoti haqidagi xabarni chuqur qayg‘u bilan qabul qilib olgan. «Ko‘p jihatdan Kofi Annanning o‘zi Birlashgan Millatlar Tashkiloti edi», - deya ma’lum qildi Guterresh. Eslatib o‘tamiz, avvalroq Birlashgan Millatlar Tashkilotining sobiq bosh Kotibi Kofi Annan 80 yoshida vafot etgani xabar berilgandi. Kofi Annan 1997-2006 yillarda BMTning yettinchi bosh kotibi bo‘lgan, 2001 yilda Inson huquqlari sohasidagi sa’y-harakatlari uchun Nobel mukofoti bilan taqdirlangan.